Vita:Donald Trump kabinetje

message: Egyáltalán nem biztos, hogy január 20-án kezdődik valamennyi kormánytag megbizatása. Ezzel kapcsolatban jobb lett volna az angol Wikipédia-cikkben szereplő információkat felhasználni, miszerint január 20-án vagy később. Amíg erről nincs hiteles forrás, ne irogassunk be feltételezések alapján!--Linkoman vita 2017. január 20., 09:09 (CET)
thread_title:  Mikor kezdődik a  kabinet tagjainak megbizatása? 

message: Az angol Wikipédia-cikk címe alapján Donald Trump kabinetje jobb lenne, mert sokkal rövidebb és ez is egyértelmű. --Linkoman vita 2017. január 20., 09:40 (CET)
Egyetértek. Van valakinek kifogása az átnevezés ellen? – Malatinszky vita 2017. január 20., 15:40 (CET)
 Úgy látom, a vitalapot átnevezted, de a cikket magát az eredeti címen hagytad (gondolom, tévedésből). Most a cikket is átneveztem. – Malatinszky vita 2017. január 22., 02:12 (CET)
thread_title:  A cikk címe 

message: Legalábbis formai ellentmondást érzek a második bekezdés első és harmadik mondata között. Teljesen szabad-e az elnök keze, vagy a szenátusnak jóvá kell hagynia? Szilas vita 2017. február 14., 16:03 (CET)
Valóban szerencsétlenül fogalmaztam egy kicsit. A következő helyzetet próbáltam tömören leírni:
*Az elnök egyszemélyben dönti el, hogy kik a kabinet tagjai. Ha akarná, mondhatná azt, hogy az ő kabinetjének nem lesz tagja az alelnök, és akkor Mike Pence nem lenne a kabinet tagja (de attól persze még alelnök maradna). Ha akarná, mondhatná azt, hogy az ő kabinetjének tagja lesz a bostoni polgármester, és akkor a kabinetjének tagja lesz a bostoni polgármester. Ehhez nem kell szenátusi jóváhagyás.
*A kabinet tagjai tipikusan betöltenek valami olyan tisztséget is, ami szenátusi jóváhagyást igényel. Rex Tillerson például a szenátus jóváhagyásával lett külügyminiszter, de a szenátus nem azt hagyta jóvá, hogy Tillerson a kabinet tagja legyen (mert ez nem az ő hatáskörük, hanem az elnöké), csak azt, hogy külügyminiszter legyen.
*A kabinetnek vannak olyan tagjai is, akik nem töltenek be szenátusi jóváhagyást igénylő tisztséget. Jelenleg ilyen Mike Pence (aki alelnökként választott tisztséget tölt be) és Reince Priebus (aki az elnöki stábot vezeti, ami nem jóváhagyást igénylő tisztség).
*A jelenlegi kabinetben Pence kivételével mindenki az elnök beosztottja, és így Trump bármelyiküket menesztheti. Trump olyat is csinálhat, hogy valakit kirak a kabinetből, de megtartja a vezetői pozíciójában. Pl. elképzelhető, hogy azt mondja, "Nikki Haley iránt töretlen a bizalmam, és meg akarom tartani ENSZ-nagykövetnek, de az ENSZ-nagyköveti pozíció az én elképzelésemben kisebb súlyú dolog lesz, ezért ezentúl az ENSZ-nagykövet nem tagja a kabinetnek." Mindehhez a szenátusnak semmi köze, de azért persze a következő ENSZ-nagykövet kinevezését ugyanúgy jóvá kell hagynia a szenátusnak, függetlenül attól, hogy az illető tagja-e a kabinetnek.
Ha gondolod, fogalmazd át a második bekezdést, hogy érthetőbben tükrözze a fentieket. – Malatinszky vita 2017. február 14., 16:55 (CET)
replies: text: Köszi, most már értem, de nem merném magam átfogalmazni. Szilas vita 2017. február 14., 17:04 (CET)
thread_title:  Kabinet összetétele 

message: :Donald Trump kabinetje és a :Az Amerikai Egyesült Államok szövetségi kormányának tagjai szócikkek tartalmát egymáshoz kellene passzítani, eldönteni, hogy melyik szóljon "az aktuálisan regnáló XY elnök kabinetjéről" és melyik "Az Egyesült Államok szövetségi kormányának tagjairól ÁLTALÁBAN", és a közös dupló tartalmat törölni. Ezt e bejegyzést mindkét szócikk vitalapján azonosan megtettem. Akela vita 2017. március 28., 17:52 (CEST)
thread_title:  Két szócikk ugyanarról